Reeksverkragter weer in die hofArgieffoto ŉ Man wat daarvan beskuldig word dat hy 62 kinders verkrag het, het Vrydag in die Protea-landdroshof in Gauteng verskyn. “Die saak is tot 13 Junie uitgestel sodat verdere uitkenningsparades gehou kan word,” het ao Kay Makhubela, woordvoerder van die polisie, gesê. “Dit bied die man se prokureur ook die geleentheid om verder met hom te konsulteer.” Die 40-jarige man staar altesaam 185 aanklagte van verkragting, gewapende roof, poging tot moord en diefstal in die gesig. Sy naam kan nie bekend gemaak word voordat hy gepleit het nie. Hy bly in aanhouding. Die man is verlede jaar in Julie in Tembisa in hegtenis geneem in verband met gesteelde koper toe ŉ polisiebeampte, wat twee dogtertjies se verkragting in Kliptown ondersoek het, hom aan die misdade verbind het. Lt.kol. Katlego Mogale, woordvoerder van die polisie, het ná die man se vorige hofverskyning in Maart gesê die man is deur middel van DNS aan ander misdade gekoppel. -SAPA